EkBass/fiwiki-20250220-pages-articles huggingface dataset:
Breksia

Breksia (, sora)Otavan iso tietosanakirja, Otava 1960–1965, hakusana breksia. on seoskivilaji, joka on muodostunut iskosaineen yhteenliittämistä teräväsärmäisistä mineraalin tai kivilajin murtokappaleista. Yhdestä tai useammasta mineraalista tai kivilajista peräisin olevat palaset ja väleihin kulkeutuva täyteaine voivat syntyä usealla eri tavalla. Eri breksialajit nimetään syntytavan perusteella. Tektoninen breksia liittyy kallioperän ruhjeisiin, joissa pirstaleet iskostuvat uudelleen yhteen (kivettyvät). Sitä nimitetään myös siirrosbreksiaksi, hankausbreksiaksi tai kitkabreksiaksi. Eruptiivibreksia eli purkausbreksia liittyy sulan kiviaineksen eli magman purkauksiin. Sitä syntyy maankuoressa liikkuvan magman kerätessä itseensä ennen jähmettymistään ympäröivän kivilajin murtokappaleita. Eruptiivibreksia on joko plutonista tai vulkaanista.Factum, Weilin+Göös 2003–2005, ISBN 951-35-6646-3, hakusana breksia.Uusi tietosanakirja, Tietosanakirja oy 1960–1966, hakusana breksia. Plutoniset kivilajit eli syväkivet ovat syvällä maankuoressa jähmettyneitä magmakivilajeja.Suomalainen tietosanakirja, Weilin+Göös 1989–1993, ISBN 951-35-4644-6, hakusana plutoniset kivilajit. Vulkaaniset kivilajit eli eruptiiviset pintakivilajit ovat joutuneet tulivuorenpurkauksessa maan pintaan.Suomalainen tietosanakirja, hakusana vulkaaniset kivilajit. Luubreksia on eläinten luista muodostunut sedimenttikivilaji. ==Lähteet== == Aiheesta muualla == Luokka:Sedimenttikivilajit Luokka:Pintakivilajit it:Rocce sedimentarie clastiche#Brecce ja:礫岩#角礫岩
Lapilli

Lapilli (ital lapilli, "pieni kivi") on tulivuoresta sinkoutuva, ilmassa lentävä rakeen tai tennispallon kokoinen kivi tai tuhkapallo. Lapillit ovat halkaisijaltaan 2–64 millimetriä. Usein lapillisade laskeutuu maahan ennen tuhkasadetta, kun tulivuori räjähtää. Lapilleja syntyy tuhkapilvessä tiivistymällä kosteasta tuhkasta ja laavaa pisaroitumalla. Pisaralapillit ovat pallomaisia, pisaramaisia, nappimaisia tai nostopainomaisia. Tuhkasta tiivistyy lapilleja mm. kosteuden ja tuhkapilven hankaussähkön takia tiivistysydinten ympärille. == Lähteet == == Aiheesta muualla == Luokka:Tulivuoret Luokka:Vulkanologia
Kermavaahto

Kermavaahto on kermasta valmistettu vaahtomainen, yleensä jonkin jälkiruoan täytteeksi, leivonnaisten koristeluksi ja maun lisäämistä varten tarkoitettu elintarvike. Sitä valmistetaan vatkaamalla kermaa ja usein pientä määrää sokeria ja vaniljaa niin kauan, että se muuttuu vaahdoksi. Kerman pitää olla vaahtoutuvaa eli kuohu- tai vispikermaa tai vaahtoutuvaa laktoositonta kermaa. Kermavaahtoa voidaan levitellä muun muassa täytekakun tai lämpimän kaakaon päälle. Kerman muuttuminen vaahdoksi perustuu siihen, että kermaa vatkatessa siihen sekoittuu ilmaa, joka muuttaa kerman rakenteen kiinteämmäksi, kun sitä on vatkattu tarpeeksi. Kermavaahdossa rasvapalloset sulautuvat osittain yhteen ilma-vesi-rajapinnoilla ja stabiloivat ilmakuplia sementoiden ne jäykäksi vaahdoksi. ==Lähteet== == Aiheesta muualla == Luokka:Maitotuotteet Luokka:Jälkiruoat de:Sahne#Zubereitung von Schlagsahne
Hook – Kapteeni Koukku

Hook – Kapteeni Koukku () on yhdysvaltalainen vuonna 1991 ensi-iltansa saanut seikkailuelokuva, jonka on ohjannut Steven Spielberg. Elokuva sai viisi Oscar- ehdokkuutta. == Juoni == Elokuva kertoo aikuiseksi kasvaneesta Peter Panista, joka lähtee pelastamaan kapteeni Koukun Mikä-Mikä-Maahan viemiä lapsiaan. Julia Robertsin Helinä-keiju joutuu sieppaamaan Peterin Mikä-Mikä-Maahan, koska Peter ei muista enää aikaisempaa elämäänsä. Kapteeni Koukku onnistuu ensin voittamaan Peterin pojan Jackin puolelleen, mutta kaksintaistelun Peterin kanssa hän häviää, ja Peter palaa kotiin Maggien ja Jackin kanssa. == Näyttelijät == ==Arvioita== Video-oppaassa vuodelta 1994 Olavi Similä luonnehti elokuvaa teknisesti briljantiksi mutta yllättävän jähmeäksi ja antoi sille kolme tähteä viidestä, mikä vastaa sanallista arviota ”hyvä”. ==Lähteet== Luokka:Yhdysvaltalaiset fantasiaseikkailuelokuvat Luokka:Vuoden 1991 yhdysvaltalaiset elokuvat Luokka:Yhdysvaltalaiset komediaelokuvat Luokka:Steven Spielbergin ohjaamat elokuvat Luokka:Merirosvoelokuvat Luokka:Peter Pan
Poltetun maan taktiikka

Poltetun maan taktiikassa sotajoukko tuhoaa vetäytyessään infrastruktuuria, perusrakennetta, josta voisi olla etenevälle viholliselle hyötyä. Tavanomaisen ruokavarantoihin, siltoihin, kulkuyhteyksiin ja viestiyhteyksiin liittyvän tuhoamisen lisäksi poltetun maan taktiikkaan sisältyy rakennusten laaja tuhoaminen. Historiassa merkittävä poltetun maan taktiikkaan liittynyt käsky tuli Stalinilta, joka määräsi Neuvosto-Viron pääministerin Johannes Lauristinin hävittämään suunnilleen kaiken omassa pienessä maassaan. Lauristin ei noudattanut hävitysmääräyksiä ja natsi-Saksa eteni sujuvasti Viron kautta suorittamaan Leningradin piiritystä. ==Esimerkkejä== Suuressa Pohjan sodassa (1700–1721) Ruotsin kuningas Kaarle XII hyökkäsi Venäjälle 35 000 sotilaan voimin. Venäläiset käyttivät poltetun maan taktiikkaa ja talvi oli vuosisadan kylmin. Talven jälkeen hengissä oli enää 19 000 sotilasta. Pultavan taistelu ratkaisi sodan ja päätti Ruotsin suurvalta-aseman Euroopassa. Napoleonin sotien aikana vuonna 1812 venäläiset käyttivät poltetun maan taktiikkaa. Toisen maailmansodan aikana sekä neuvostoliittolaiset että saksalaiset käyttivät poltetun maan taktiikkaa. ===Poltetun maan taktiikka Suomessa=== Isovihan aikana 1714–1721 Pietari Suuri käytti poltetun maan taktiikkaa luodakseen sata kilometriä syvän aution alueen Pohjois-Pohjanmaalle Ruotsin vastaiselle rajalle.Vilkuna, Kustaa: Paholaisen sota. s. 29-30. Teos. 2006 Talvisodassa 1939–1940 suomalaisjoukot paikoitellen polttivat taloja, joista arveltiin olevan eteneville neuvostoliittolaisille hyötyä. Petsamosta vetäytymisen aikana rakennukset poltettiin järjestelmällisesti. Laajasti poltetun maan taktiikkaa käyttivät saksalaiset vuonna 1944 Lapin sodan aikana turvatakseen vetäytymistään Pohjois-Suomesta. Saksalaisten tuhoamistaktiikka oli perusteellista ja järjestelmällistä. Rakennukset ja liikenneyhteydet hävitettiin tai miinoitettiin. Rautatiestä käyttökelvottomaksi tehtiin 471 kilometriä. Maantieverkostoa miinoitettiin tai räjäytettiin kulkukelvottomaksi 9 500 kilometriä. Kaikki lossit laitureineen, 675 siltaa ja noin 2 800 maantierumpua tuhottiin. Puhelin- ja lennätinlinjoja tuhottiin eri asteisesti 3 700 kilometriä. Lisäksi saksalaiset asettivat maastoon huomattavan määrän miinoja turvatessaan vetäytymistään miinasuluilla. Lapin läänissä tuhottiin kaikkiaan noin 15 000 rakennusta, arvioilta 40–47 % koko läänin rakennuskannasta. Taajamista pahiten tuhoutui Savukoski, jonka rakennuksista hävitettiin 95 %. Rovaniemen ja Enontekiön rakennuksista tuhottiin 90 %. Sodankylän, Kolarin, Turtolan, Muonion ja Sallan tuhoprosentti vaihteli noin 60–75 % välillä. Rakennukset tuhottiin käyttötarkoituksesta välittämättä: esimerkiksi Rovaniemen, Enontekiön, Kemijärven ja Turtolan kirkot poltettiin. Tuhoamatta jäi vain muutama kylä – Pelkosenniemen Suvanto säästyi kokonaan. ==Lähteet== == Aiheesta muualla == Luokka:Sodankäynnin strategia
Ananda Samarakone

Ananda Samarakone (alk. Egodahage George Wilfred Alwis Samarakoon; 13. tammikuuta 1911 Brittiläinen Ceylon – 5. huhtikuuta 1962) oli ceylonilainen säveltäjä, joka sävelsi muun muassa Ceylonin kansallislaulun, Sri Lanka Mathan. Samarakone syntyi kristittyyn perheeseen. Vuonna 1936 hän siirtyi Intiaan opiskelemaan taidetta ja aloitti myös musiikin opiskelun. Opiskeltuaan puoli vuotta hän palasi Ceylonille ja muutti nimensä Ananda Samarakoneksi. Samarakone aloitti säveltämisen Sri Lankassa. Hänen varhaisimpiin teoksiinsa kuuluu muun muassa laulu "Endada Menike" vuodelta 1940. Kappaleen saavuttaman suosion siivittämänä Samarakone sävelsi 1940-luvun alkupuolella kymmeniä uusia lauluja. Tätä pidetään Samarakonen aktiivisimpana luomiskautena. Vuonna 1940 Samarakone sävelsi "Sri Lanka Mathan", joka valittiin Ceylonin kansallislauluksi 1951. Vuonna 1945 Samarakonen ainoa poika kuoli viisivuotiaana. Tämän jälkeen Samarakone muutti Intiaan ja omistautui taidemaalaukselle jälleen. Vuonna 1951 Samarakone palasi Ceylonille. Hän teki itsemurhan 1962 ottamalla yliannostuksen unilääkkeitä. ==Lähteet== Luokka:Srilankalaiset säveltäjät Luokka:Kansallislaulujen säveltäjät Luokka:Itsemurhan tehneet Luokka:Vuonna 1911 syntyneet Luokka:Vuonna 1962 kuolleet
X-Seed 4000

X-Seed 4000 on korkein rakennus, joka koskaan on kokonaan suunniteltu rakennusehdotusta varten. Rakennuksen suunnittelu on Taisei Construction Corporationin käsialaa. Toteutuessaan rakennus olisi 4 000 metriä korkea, sen halkaisija maantasolla olisi 6 000 metriä ja siinä olisi kaikkiaan 800 kerrosta. Vuorenmuotoisessa futuristisessa ympäristössä asuisi 500 000–1 000 000 ihmistä. Jos X-Seed 4000 joskus rakennetaan, sen todennäköinen sijainti olisi Tokiossa, Japanissa. Valtavan kokonsa vuoksi X-Seed 4000 voitaisiin rakentaa vain meren päälle. Rakennus olisi hiukan korkeampi kuin Japanin korkein vuori Fuji, jonka huippu on 3 776 metrin korkeudessa meren pinnasta. == Lähteet == == Aiheesta muualla == * Emporis-sivu Luokka:Toteutumattomat rakennussuunnitelmat Luokka:Tokion rakennukset ja rakennelmat Luokka:Japanin pilvenpiirtäjät
Vladimír Dzurilla

Vladimír Dzurilla (2. elokuuta 1942 Bratislava, Tšekkoslovakia – 25. heinäkuuta 1995 Düsseldorf, Saksa) oli slovakialainen jääkiekkomaalivahti. Hän pelasi Tšekkoslovakian maajoukkueessa 1960- ja 1970-luvulla. Dzurilla, lempinimeltään ”Maco”, pelasi ensimmäisen maaottelunsa vuonna 1960. Hän pelasi yhteensä 139 maaottelua. Tšekkoslovakian liigassa hän pelasi 571 ottelua. Dzurilla aloitti pelaamisen 13-vuotiaana Kovosmalt Petrzulka -seurassa. Hän oli isokokoinen maalivahti, hyvä peittämään hyökkääjien laukaisukulmat. Hänellä oli nopea reagointikyky torjunnoissa. Dzurilla oli peliuransa jälkeen valmentajana Tšekkoslovakiassa, Sveitsissä ja Saksan Liittotasavallassa SC Riessersee -seurassa kaudella 1987–1988. Hän toimi IIHF:n nuorten maalivahtien kouluttajana 1995. Hän pelasi viimeisen kerran Ruotsin veteraanipelaajien ja Maailman veteraanien All Stars-ottelussa Tukholmassa toukokuussa 1995. Hän kuoli sydänkohtaukseen 25. heinäkuuta 1995. == Jääkiekkoseurat == * Kovosmalt Petržalka 1956–1957 * Slovan Bratislava 1957–1973 * Zetor Brno 1973–1978 * Augsburgen EV, SC Riessersee 1978–79 == Saavutukset == * olympiahopea 1968 * olympiapronssi 1964, 1972 * maailmanmestaruus 1972, 1976, 1977 * Kanada cupin hopea 1976 == Erikoispalkintoja == * maailmanmestaruuskisojen paras maalivahti 1965 * maailmanmestaruuskisojen All Stars -joukkueessa 1965, 1969 Luokka:Tšekkoslovakialaiset jääkiekkomaalivahdit Luokka:Tšekkoslovakialaiset olympiamitalistit Luokka:Vuonna 1942 syntyneet Luokka:Vuonna 1995 kuolleet
Kirma

Kirma on kylä Iisalmen kaupungin kaakkoislaidalla. Alueen maisemaan vaikuttavat paljon järvet Kirmanjärvi (Iso Kirma) ja Pieni Kirma (Pikku- Kirma). Kirmanjärvet sijoittuvat viitostiestä oikealle, kun ajetaan Lapinlahdelta pohjoiseen kohti Iisalmen keskustaa. Järvien itäpuolella kulkee Kirmantie viitostien mukaisesti pohjois-eteläsuunnassa. Kirmojen välissä olevan salmen yli on kulkenut silta, josta aikanaan Ulmalan koulua käyneet oppilaat sekä Ohenmäkeen asioille kulkevat pääsivät ylitse. Moottoripyörää raskaammalla kulkuneuvolla tästä kapeasta sillasta, joka tunnettiin Salmen sillan nimellä, ei sopinut kulkemaan. Kirman alueen vanhimpia taloja on Kääriälä. Savon vanhan maanjaotuskirjan mukaan Matti Antinpoika Kääriäinen tuli verovelvolliseksi vuonna 1666. ==Lähteet== Luokka:Iisalmen kylät
Yhdistetyn maailmancup 1995–1996

Yhdistetyn maailmancupin kaudella 1995–1996 järjestettiin 13 osakilpailua. Kokonaiskilpailun voitti Norjalainen Knut Tore Apeland. ==Osakilpailut ja voittajat== Päivämäärä Paikka Kilpailu Voittaja Tulokset 6\. joulukuuta 1995 Steamboat Springs Gundersen K88/15 km Todd Lodwick 16\. joulukuuta Sankt Moritz Gundersen K90/15 km Knut Tore Apeland 19\. joulukuuta Val di Fiemme Gundersen K120/15 km Jari Mantila 6\. tammikuuta 1996 Schonach Gundersen K90/15 km Fred Børre Lundberg 13\. tammikuuta Štrbské Pleso Gundersen K120/15 km Kenji Ogiwara 20\. tammikuuta Liberec Gundersen K120/15 km Sylvain Guillaume 4\. helmikuuta Seefeld Gundersen K120/15 km Knut Tore Apeland 10\. helmikuuta Chaux-Neuve Gundersen K90/15 km Kenji Ogiwara 18\. helmikuuta Murau Gundersen K120/15 km Mario Stecher 23\. helmikuuta Trondheim Gundersen K120/15 km Knut Tore Apeland 2\. maaliskuuta Lahti Gundersen K120/15 km Bjarte Engen Vik 8\. maaliskuuta Falun Gundersen K120/15 km Hannu Manninen 16\. maaliskuuta Oslo Gundersen K120/15 km Bjarte Engen Vik ==Maailmancupin kokonaiskilpailun kymmenen parasta== Sija Urheilija Maa Pisteet 1\. Knut Tore Apeland 1 456 2\. Kenji Ogiwara 1 256 3\. Jari Mantila 1 147 4\. Bjarte Engen Vik 901 5\. Halldor Skard 808 6\. Sylvain Guillaume 799 7\. Fred Børre Lundberg 672 8\. Hannu Manninen 639 9\. Jens Deimel 583 10\. Mario Stecher 555 *Täydellinen pistetaulukko FIS:n tietokannassa 1995–1996 Luokka:Vuoden 1995 urheilu Luokka:Vuoden 1996 urheilu
Yhdistetyn maailmancup 1996–1997

Yhdistetyn maailmancupin kaudella 1996–1997 järjestettiin 12 osakilpailua. Ensimmäistä kertaa maailmancupin kisaohjelmassa oli sprinttikilpailuja. == Osakilpailut ja voittajat == Päivämäärä Paikka Kilpailu Voittaja Tulokset 22\. marraskuuta 1996 Rovaniemi Gundersen K120/15 km Jari Mantila 11\. joulukuuta Steamboat Springs Gundersen K88/15 km Halldor Skard 29\. joulukuuta Oberwiesenthal Sprintti K90/7,5 km Mario Stecher 5\. tammikuuta 1997 Schonach Gundersen K90/15 km Samppa Lajunen 11\. tammikuuta Saalfelden Gundersen K120/15 km Hannu Manninen 14\. tammikuuta Val di Fiemme Gundersen K90/15 km Samppa Lajunen 18\. tammikuuta Sankt Moritz Gundersen K120/15 km Mario Stecher 1\. helmikuuta Hakuba Gundersen K120/15 km Mario Stecher 8\. maaliskuuta Lahti Gundersen K120/15 km Hannu Manninen 14\. maaliskuuta Oslo Sprintti K120/7,5 km Bjarte Engen Vik 15\. maaliskuuta Oslo Gundersen K120/15 km Bjarte Engen Vik 22\. maaliskuuta Štrbské Pleso Gundersen K120/15 km Bjarte Engen Vik == Maailmancupin kokonaiskilpailun kymmenen parasta == Sija Urheilija Maa Pisteet 1\. Samppa Lajunen 1 223 2\. Jari Mantila 940 3\. Bjarte Engen Vik 890 4\. Mario Stecher 884 5\. Hannu Manninen 875 6\. Kenji Ogiwara 750 7\. Halldor Skard 595 8\. Trond Einar Elden 581 9\. Valeri Stoljarov 507 10 Knut Tore Apeland 497 == Lähteet == * Täydellinen pistetaulukko FIS:n tietokannassa 1996–1997 Luokka:Vuoden 1996 urheilu Luokka:Vuoden 1997 urheilu
Alfred Einstein

Alfred Einstein () oli saksalainen musiikintutkija. ==Elämäkerta== Einstein syntyi Münchenissä. Hän opiskeli ensin oikeustiedettä, mutta pian musiikki alkoi kiinnostaa häntä enemmän, ja hän suoritti musiikkitieteen tohtorin tutkinnon Münchenin yliopistossa. Hän tutki tuolloin ennen kaikkea myöhäisrenessanssin ja varhaisbarokin aikaista soitinmusiikkia, etenkin viola da gamballe sävellettyä soitinmusiikkia. Vuonna 1917 hänestä tuli Zeitschrift für Musikwissenschaftin päätoimittaja. Hieman myöhemmin hän ryhtyi ensin Münchner Postin ja vuonna 1927 Berliner Tageblattin musiikkiarvostelijaksi. Samoin aikoihin hän ystävystyi säveltäjä Heinrich Kaspar Schmidin kanssa. Kun Hitler vuonna 1933 nousi valtaan Saksassa, Alfred Einstein muutti ensin Lontooseen, myöhemmin Italiaan ja lopulta vuonna 1939 Yhdysvaltoihin, jossa hän sen jälkeen toimi opettajana useissa yliopistoissa, muun muassa Columbia Universityssä ja Princeton Universityssä. Einstein kirjoitti myös musiikin historiaa käsitteleviä yleistajuisia teoksia, muun muassa Musiikin historian (Geschichte der Musik, 1917). Hän kirjoitti myös Franz Schubertin ja Wolfgang Amadeus Mozartin elämäkerrat sekä läpikotaisin uudistetun laitoksen Ludwig von Köchelin laatimasta Mozartin sävellysluettelosta. Alfred Einstein oli etäistä sukua Albert Einsteinille. ==Kirjoja== * Zur deutschen Literatur für Viola da Gamba im 16. und 17. Jahrhundert (väitöskirja 1903) * Mozart: Sein Charakter, sein Werk * Musiikin historia (suom. Erkki Salmenhaara) * Schubert: Ein musikalisches Porträt * Von Schütz bis Hindemith ==Aiheesta muualla== * Alfred Einstein Literatur Lexikon Luokka:Saksalaiset musiikkitieteilijät Luokka:Vuonna 1880 syntyneet Luokka:Vuonna 1952 kuolleet
Jiří Holík

Jiří Holík (s. 9. heinäkuuta 1944 Havlíčkův Brod) on Tšekkoslovakiaa edustanut jääkiekkoilija, pelipaikaltaan vasen laitahyökkääjä. Hän voitti kolme maailmanmestaruutta sekä saavutti kahdeksan muuta MM-mitalia ja neljä olympiamitalia. Holíkilla on kaikista suurin pelattujen maaottelujen määrä 319 ottelua Tšekkoslovakian maajoukkueessa. Hän teki näissä maaotteluissa 132 maalia. Hän on 319 maaottelullaan kaikkien aikojen kolmanneksi eniten maaotteluita pelannut Raimo Helmisen (331 ottelua) ja Udo Kießlingin (320 ottelua) jälkeen. Tšekkoslovakian liigassa Holík teki 283 maalia 553 ottelussa. Hän oli taitava luistelija ja nykyaikainen kahden suunnan pelaaja. Holík oli myös hyvä joukkuepelaaja. Tšekkoslovakia voitti Prahassa 1972 maailmanmestaruuden ensi kertaa 23 vuoteen. Holík teki turnauksessa kahdeksan maalia ja sai yhden syöttöpisteen. Hän teki kolme maalia ensimmäisessä ottelussa Sveitsiä vastaan, kaksi ensimmäistä maalia toisessa ottelussa joukkueen voittaessa Ruotsin 4–1 sekä yhden maalin Suomea, Sveitsiä ja uudelleen Suomea vastaan. Moskovan MM-kilpailuissa 1973 Holík oli joukkueensa paras pistemies viidellä maalilla ja kymmenellä maalisyötöllä. Katowicessa 1976 Tšekkoslovakia palasi maailmanmestariksi ja Holík teki turnauksessa seitsemän maalia ja antoi viisi maalisyöttöä. Joukkue uusi mestaruuden Wienissä 1977 ja Holíkin tehomerkinnät tuossa viimeisessä arvoturnauksessaan olivat neljä maalia ja kolme syöttöä. Jiří Holíkin isoveli Jaroslav Holík oli myös jääkiekkoilija. == Jääkiekkoseurat == * Dukla Jihlava 1963–1978 * SB Rosenheim 1978–1980 * WAT Stadlau Wien 1980–1981 * Wien Ev 1984–1985 == Saavutukset == * jääkiekon olympiahopea 1968, 1976 * jääkiekon olympiapronssi 1964, 1972 * jääkiekon maailmanmestaruus 1972, 1976, 1977 * Kanada-cupin hopea 1976 * 14 jääkiekon maailmanmestaruuskisat vuosina 1964–1977 * Tšekkoslovakian mestaruus 1967, 1969­–1972, 1974 == Erikoispalkintoja == * IIHF Hall of Fame vuonna 1999 == Lähteet == Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Jääkiekon maailmanmestarit Luokka:Vuonna 1944 syntyneet Luokka:Elävät henkilöt
Moshe Atzmon

Moshe Atzmon (s. 30. heinäkuuta 1931 Budapest) on israelilainen kapellimestari. Atzmon aloitti musiikin opintonsa Budapestissä. 13-vuotiaasta eteenpäin hän opiskeli sellon ja käyrätorven soittoa Tel Avivissa ja Jerusalemissa. Myöhemmin hän opiskeli Lontoossa. Atzmon on tunnetuin Sydneyn sinfoniaorkesterin kapellimestarina. 24. huhtikuuta 2008 hän johti Joensuun kaupunginorkesteria konsertissa, jossa kuultiin muun muassa Sibeliuksen Finlandia. Luokka:Israelilaiset kapellimestarit Luokka:Vuonna 1931 syntyneet Luokka:Elävät henkilöt
Roš hašana

Roš hašana (, ’vuoden alku’) on juutalaisten uudenvuoden juhla. Sitä vietetään tišri-kuun ensimmäisenä ja toisena päivänä, jotka osuvat yleensä syyskuulle. Roš hašana aloittaa kymmenen katumuspäivän jakson, joka päättyy jom kippuriin. Roš hašanan aattona toivotellaan hyvää uutta vuotta ja syödään herkullinen ateria, johon kuuluu chala-leipä. Hunajaan kastetut omenanpalaset ja chala- leipä kuvaavat toivoa "makeasta" uudesta vuodesta. Ystäville lähetellään roš hašana -kortteja. Myös mennyttä vuotta muistellaan, minkä vuoksi roš hašanaa kutsutaan Toorassa Muistamisen päiväksi. Heprean kielessä roš hašanaa kutsutaan lisäksi myös Vuoden aluksi, Tuomion päiväksi ja Kuulemisen päiväksi. Näistä viimeinen viittaa šofar-torveen, jota puhalletaan synagogan roš hašana -jumalanpalveluksessa. Roš hašanan aamuna rukoillaan eri tavoin. Iltapäivällä harjoitetaan joskus tašlih-perinnettä. Siinä menneen vuoden synnit ja virheet heitetään symbolisesti pois heittämällä leivänpaloja tai vastaavia veteen ja lausutaan rukous. Naiset ja tytöt sytyttävät kynttilöitä jokaisena iltana. Šofaria puhalletaan synagogassa roš hašanan kumpanakin päivänä, paitsi jos niistä ensimmäinen on sapatti. Aamupalveluksessa šofariin puhalletaan ensin 30 kertaa Tooran lukemisen jälkeen ja 70 kertaa Musaf-palveluksen yhteydessä. Soitinta soitetaan senkin jälkeen koko kahden päivän ajan. Šofarin törähdys edustaa kuninkaan kruunajaisten trumpetin ääntä, ja se myös kutsuu katumaan. Šofar muistuttaa myös Iisakin sitomisesta, jossa pässi otti Iisakin paikan uhrina. ==Lähteet== == Aiheesta muualla == Luokka:Kolmas Mooseksen kirja Luokka:Juutalaiset juhlapäivät Luokka:Uudenvuodenjuhlat
Yhdistetyn maailmancup 1997–1998

Yhdistetyn maailmancupin kaudella 1997–1998 järjestettiin 14 osakilpailua. ==Osakilpailut ja voittajat== Päivämäärä Paikka Kilpailu Voittaja Tulokset 28\. marraskuuta 1997 Rovaniemi Sprintti Samppa Lajunen 29\. marraskuuta Rovaniemi Normaalikilpailu Bjarte Engen Vik 11\. joulukuuta 1997 Steamboat Springs Sprintti Hannu Manninen 13\. joulukuuta Steamboat Springs Normaalikilpailu Mario Stecher 29\. joulukuuta Oberwiesenthal Sprintti Hannu Manninen 3\. tammikuuta 1998 Schonach Normaalikilpailu Todd Lodwick 9\. tammikuuta Ramsau Normaalikilpailu Bjarte Engen Vik 13\. tammikuuta Ramsau Sprintti Kenneth Bråten 18\. tammikuuta Chaux-Neuve Normaalikilpailu Milan Kučera 28\. helmikuuta Sapporo Normaalikilpailu Bjarte Engen Vik 7\. maaliskuuta Lahti Normaalikilpailu Bjarte Engen Vik 10\. maaliskuuta Falun Sprintti Mario Stecher 13\. maaliskuuta Oslo Sprintti Todd Lodwick 14\. maaliskuuta Oslo Normaalikilpailu Bjarte Engen Vik ==Maailmancupin kokonaiskilpailun kymmenen parasta== Sija Urheilija Maa Pisteet 1\. Bjarte Engen Vik 1 468 2\. Mario Stecher 1 440 3\. Felix Gottwald 854 4\. Todd Lodwick 848 5\. Hannu Manninen 763 6\. Sylvain Guillaume 686 7\. Fred Børre Lundberg 678 8\. Samppa Lajunen 665 9\. Christoph Eugen 638 10\. Ludovic Roux 586 *Täydellinen pistetaulukko FIS:n tietokannassa 1997–1998 Luokka:Vuoden 1997 urheilu Luokka:Vuoden 1998 urheilu
Napolinlahti

Napolinlahti sijaitsee Italian rannikolla Tyrrhenanmerellä, Napolin kaupungista lounaaseen. Lahti on noin 15 km leveä ja ulottuu 32 km Cape Misenosta kaakkoon Campanella Pointiin. Lahti tunnetaan kauniista maisemistaan. Napolinlahden rannalla ovat mm. tulivuori Vesuvius ja Napolin satamakaupunki sekä Pozzuoli, Torre Annunziata, Castellammare di Stabia ja Sorrento. Napolinlahti ja sen saaret, ovat suosittuja matkailualueita. Procida ja Ischia sijaitsevat lahden pohjoisosassa, Capri etelämpänä. ==Geologia ja historia== Napolinlahden ympäristö on tuliperäistä aluetta ja siellä on kuumia lähteitä. Napolinlahdella on tapahtunut ikäviä tulivuorenpurkauksia, joista pahin tapahtui vuonna 79, jolloin Herculaneum ja Pompeji jäivät tuhkan alle. Kaupungit on sittemmin kaivettu esiin. == Lähteet == == Aiheesta muualla == * http://www.naplesldm.com/geology.htm Luokka:Välimeren lahdet Luokka:Campanian maantiede
Jeremy Gittins

Jeremy Gittins (30. tammikuuta 1956, Manchester) on englantilainen näyttelijä, joka tunnetaan parhaiten komediasarjan Pokka pitää pastorina. Hän on näytellyt myös muissa televisiosarjoissa ja teatterissa. ==Aiheesta muualla== * Luokka:Englantilaiset näyttelijät Luokka:Vuonna 1956 syntyneet Luokka:Elävät henkilöt
Ulster

Ulster (, Ulsterin skotiksi Ulstèr tai Ulster) on yksi Irlannin saaren historiallisista maakunnista. Ulsterin yhdeksästä kreivikunnasta kolme kuuluu Irlannin tasavallalle, kuusi kuuluu Yhdistyneelle kuningaskunnalle ja muodostaa Pohjois-Irlannin. Ulsterin pinta-ala on noin 21 456 neliökilometriä (josta Irlannin tasavallassa 7 893,77 neliökilometriä, Pohjois-Irlannissa 13 562 neliökilometriä) ja asukasluku 2 105 666 (vuonna 2011). Tästä Irlannin tasavaltaan kuuluvilla alueilla on 294 803 asukasta ja Pohjois-Irlannissa 1 810 863 asukasta. Useimmat Ulsterin asukkaat puhuvat englantia; toiseksi puhutuin kieli on iiri. Yhdistyneen kuningaskunnan suurin järvi Lough Neagh sijaitsee Ulsterin itäosassa. == Kreivikunnat == Irlannin tasavaltaan kuuluvat kreivikunnat: * Cavan (An Cabhán) * Donegal (Dún na nGall) * Monaghan (Muineachán) Pohjois-Irlantiin kuuluvat kreivikunnat: * Antrim (Aontroim) * Armagh (Ard Mhacha) * Down (An Dún) * Derry (Doire) *Fermanagh (Fear Manach) *Tyrone (Tír Eoghain) == Suurimmat kaupungit == *Belfast (275 000 as.) *Derry (90 000 as.) *Bangor (80 000 as.) *Lisburn (70 000 as.) *Newtownabbey (60 000 as.) *Craigavon (60 000 as.) *Newry (40 000 as.) *Ballymena (30 000 as.) *Carrickfergus (30 000 as.) *Newtownards (30 000 as.) *Portadown (30 000 as.) == Lähteet == == Aiheesta muualla == Luokka:Pohjois-Irlanti Luokka:Irlannin provinssit
Brescia

Brescia on vajaan 200 000 asukkaan kaupunki Lombardiassa Pohjois-Italiassa. Se on Lombardian toiseksi suurin kaupunki Milanon jälkeen. == Historiaa == Brescia oli ensin gallien kaupunki ja siitä tuli Rooman kaupunki nimeltään Brixia. Keskiajalla sen asema vaihteli itsenäisyydestä Milanon ja Venetsian hallintaan. Nykyinen vanhakaupunki on keskiajan ja renessanssin aikainen, mutta alueella on muistoja myös roomalaisajalta. Entisessä luostarissa toimii historiallinen museo Museo di Santa Giulia. Vanhankaupungin laidalla on korkea vuori, jossa sijaitsee keskiaikainen linna. Brescia omistaa kuuluisan käsikirjoituskokoelman nimeltä Biblioteca civica Queriniana. == Talous == Kaupunki on keskellä Italian kolmanneksi suurinta teollisuusaluetta. Metalliteollisuuden lisäksi merkittäviä työllistäjiä ovat rahoitussektori ja turismi. Cathedral 01 Brescia.JPG|Brescian vanha ja uusi katedraali. Castle of Brescia 10.jpg|Brescian linna. 4671 - Brescia - S. Giulia - Ceramiche antiche - Foto Giovanni Dall'Orto, 25 Giu 2011.jpg|Antiikin aikaista keramiikkaa Brescian Santa Giulia -museossa. ==Lähteet== == Aiheesta muualla == *
Optinen paksuus

Optinen paksuus kuvaa esimerkiksi sumun, pilven, pölypilven tai muun väliaineen läpinäkymättömyyttä. Mitä suurempi väliaineen optinen paksuus τ (tau) on, sitä vähemmän se läpäisee valoa. Jos optinen paksuus on pienempi, yhtä kirkas kohde näkyy paksumman väliainekerroksen läpi. == Optisen paksuuden laskukaava == Optinen paksuus ilmoittaa, kuinka pitkällä matkalla tulevan valon voimakkuus I_0 alenee e:nteen osaan eli runsaaseen kolmasosaan. I on havaittu valovoima ja I_0 on valovoima ennen väliainekerrosta. \tau = -\ln \left( \frac{I}{I_0} \right) Optinen paksuus voidaan myös laskea integroimalla, jos tunnetaan väliaineen paksuus r ja sen opasiteetti \alpha: d\tau = \alpha \, dr Kaavat ovat kytköksissä toisiinsa. Ensimmäinen kaava on johdettu toisen kaavan avulla, sillä opasiteetin määritelmä liittyy valovoiman muutokseen etäisyyden funktiona. == Sovelluksia == Ensimmäistä yllä mainituista kaavoista voidaan käyttää optisen paksuuden laskemiseen, kun tiedetään miten väliaine vaikuttaa valoon, eli tunnetaan valovoima sekä ennen väliainetta että sen jälkeen. Siitä voidaan myös laskea toinen valovoimista, kun tunnetaan optinen paksuus ja toinen valovoima. Toista kaavoista voidaan käyttää optisen paksuuden laskemiseksi, jos tiedetään väliaineen opasiteetti ja paksuus. Opasiteetti riippuu väliaineesta ja eri väliaineiden opasiteeteista on koottu taulukoita. Optista paksuutta käytetään esimerkiksi tähtitieteessä mitattaessa tähtien kirkkautta. Jos tähden ja Maan välissä on tähtienvälinen ainepilvi, ei tähden kirkkautta voida määrittää suoraan havaintojen perusteella, sillä ei voida tarkasti tietää, miten paljon ainepilvi himmentää valoa, ei siis tunneta pilven optista paksuutta. Kun tiedetään, mistä aineesta pilvi koostuu ja jos sen paksuutta voidaan arvioida havainnoin, voidaan optinen paksuus laskea. Toisaalta optinen paksuus voidaan määrittää myös, jos tunnetaan jonkin pilven takana olevan tähden kirkkaus epäsuorasti, esimerkiksi jos tähti on kefeidi. == Ilmakehän optinen paksuus ja ekstinktio == Auringon ja tähden valo himmenee, kun se kulkee ilmakehän läpi. Himmeneminen riippuu ilmakehän optisesta paksuudesta ja matkasta, jonka valo joutuu kulkemaan. Tähden valon himmenemistä sanotaan ekstinktioksi. Se riippuu huomattavasti säteilyn aallonpituudesta. Tähden valo kulkee ilmakehän läpi matkanTähtitieteen perusteet, Neljäs laitos, s. 144, kaava 4.22 \ X = frac {1}{\cos z} jossa *X on valon kulkema matka. *z on kohteen zeniittietäisyys eli 90-korkeuskulma. Kohteen säteilyn voimakkuus E tietyllä aallonpituudella tai aallonpituuskaistalla heikkenee kaavanGunnar Larsson-Leander, Johdatus tähtitieteeseen, s. 154, 4.28 \ \frac {E}{E_0}= e^{(-\tau X \cos(\frac{1}{z}) )} Näin ollen kohteen magnitudi m on pienentynyt arvosta m0 ekstinktiokertoimen kX verranTähtitieteen perusteet, Neljäs laitos, s. 144, kaava 4.23 \ m=m_0+kX ==Lähteet== Luokka:Optiikka
Sombrerogalaksi

Sombrerogalaksi (Messierin kohde 104, M104, NGC 4594) on kierteisgalaksi, joka kuuluu Neitsyen tähdistöön ja joka sijaitsee noin 28 miljoonan valovuoden päässä Maasta. Sombrerogalaksilla on kirkas ydin, epätavallisen suuri keskuspullistuma ja selvästi erottuva, tumma pölyrengas aivan galaksin kiekon reunalla. Ulkomuodoltaan se muistuttaa leveälieristä sombrero-hattua, josta se on saanut nimensä. Maasta katsoen Sombrerogalaksi on kallellaan reuna meihin päin. Galaksin kirkkaus on 8 magnitudia, ja se on tyyppiä Sa tai Sb oleva kierteisgalaksi. Se on helposti nähtävissä myös pienellä kaukoputkella. Galaksin halkaisija on 50 000 valovuotta, ja sen massa vastaa 800 miljoonaa Auringon massaa. Sombrerogalaksilla on kiertolaisinaan suuri joukko pallomaisia tähtijoukkoja, ja niitä on mahdollista nähdä vähintäänkin muutamia satoja suuremmilla kaukoputkilla. Niiden kokonaismääräksi on arvioitu noin 2 000, mikä on huomattavasti enemmän kuin esimerkiksi Linnunradalla. Viimeaikaiset valokuvat osoittavat, että galaksilla on erittäin suuri halo. == Löytäminen == Galaksin löysi hyvin todennäköisesti Pierre Méchain 1700-luvun lopulla. Hän mainitsi asiasta kirjeessään 6. toukokuuta 1783.http://messier.seds.org/m/m104.html M104 on ensimmäinen Messierin kohde, joka lisättiin Messierin luetteloon sen julkaisemisen jälkeen. Messier lisäsi sen käsin henkilökohtaiseen kopioonsa luettelosta kuvaten sitä "todella himmeäksi sumuksi". William Herschel löysi Sombrerogalaksin Pierre Méchainista riippumatta 9. toukokuuta 1784. Vuonna 1912 Vesto Slipher havaitsi, että Sombrerogalaksilla on suuri punasiirtymä. Tämät tiedon avulla laskettiin, että galaksi liikkuu meistä poispäin noin 1 000 kilometrin sekuntivauhdilla – liian nopeaa vauhtia millekään kohteelle Linnunradassa. Tämä oli ensimmäinen varma viite siitä, että M104 ei ole kaasusumu, kuten uskottiin, ja että maailmankaikkeus laajenee kaikkiin suuntiin. == Katso myös == * Messierin luettelo * New General Catalogue == Lähteet == == Aiheesta muualla == Luokka:Galaksit 104 4594
Suuri nälänhätä 1315–1317

Suuri nälänhätä 1315-1317 tappoi miljoonia ihmisiä Pohjois-Euroopassa. Se kosketti Alppien pohjoispuolista Eurooppaa Irlannista Venäjälle.The Great European Famine of 1315, 1316, and 1317 Henry S. Lucas Speculum: A Journal of Mediaeval Studie s Vol. 5, No. 4 (Oct., 1930), pp. 343–377 Keskiajalla ihmisiä kuoli nälkään joka vuosi. Näinä vuosina nälkäkuolemia oli poikkeuksellisen paljon, ja ne vaikuttivat yhteiskuntaan rajusti. Kesän 1315 runsaat sateet tuhosivat viljasadon, ja seuraavan kevään ollessa yhtä sateinen, ei edes siemenviljaa jäänyt seuraavaksi vuodeksi. Vuonna 1317 kulkutaudit levisivät valtoimenaan. Normaalin elämään voitiin palata vasta 1322, paikoin vasta 1325.The Great Famine (1315-1317) Examiner Kuolleiden määrästä on hyvin erilaisia arvioita; monin paikoin jopa 10–25 % väestöstä kuoli nälkään. == Lähteet == Luokka:Nälänhädät Luokka:Keskiaika Luokka:1310-luku
Yhdistetyn maailmancup 1998–1999

Yhdistetyn maailmancupin kaudella 1998–1999 järjestettiin 17 osakilpailua. ==Osakilpailut ja voittajat== Päivämäärä Paikka Kilpailu Voittaja Tulokset 21\. marraskuuta Rovaniemi Normaalikilpailu Hannu Manninen 24\. marraskuuta Rovaniemi Sprintti Hannu Manninen 27\. marraskuuta Lillehammer Normaalikilpailu Bjarte Engen Vik 29\. marraskuuta Lillehammer Sprintti Hannu Manninen 10\. joulukuuta Steamboat Springs Sprintti Hannu Manninen 12\. joulukuuta Steamboat Springs Normaalikilpailu Bjarte Engen Vik 29\. joulukuuta Oberwiesenthal Sprintti Hannu Manninen 3\. tammikuuta Schonach Normaalikilpailu Bjarte Engen Vik 9\. tammikuuta Štrbské Pleso Normaalikilpailu Bjarte Engen Vik 16\. tammikuuta Liberec Normaalikilpailu Bjarte Engen Vik 24\. tammikuuta Sankt Moritz Sprintti Bjarte Engen Vik 26\. tammikuuta Val di Fiemme Normaalikilpailu Bjarte Engen Vik 30\. tammikuuta Chaux-Neuve Normaalikilpailu Samppa Lajunen 6\. maaliskuuta Lahti Normaalikilpailu Samppa Lajunen 11\. maaliskuuta Falun Sprintti Ladislav Rygl 12\. maaliskuuta Oslo Normaalikilpailu Bjarte Engen Vik 21\. maaliskuuta Zakopane Normaalikilpailu Bjarte Engen Vik ==Maailmancupin kokonaiskilpailun kymmenen parasta== Sija Urheilija Maa Pisteet 1\. Bjarte Engen Vik 2 035 2\. Hannu Manninen 1 667 3\. Ladislav Rygl 1 140 4\. Felix Gottwald 1 080 5\. Samppa Lajunen 986 6\. Kenneth Bråten 979 7\. Kenji Ogiwara 977 8\. Todd Lodwick 898 9\. Fred Børre Lundberg 887 10\. Dmitri Sinitsyn 881 *Täydellinen pistetaulukko FIS:n tietokannassa 1998–1999 Luokka:Vuoden 1998 urheilu Luokka:Vuoden 1999 urheilu
HorrorPops

HorrorPops on tanskalainen rock-yhtye, joka perustettiin vuonna 1996. Musiikissa huomaa vaikutteita punk rockista sekä 1950-luvun rockabillysta. ==Jäsenet== * Patricia Day – laulu, kontrabasso * Kim Nekroman – kitara * Niedermeier – rummut * Kamilla – tanssija * Naomi – tanssija === Entiset jäsenet === * Caz the Clash – kitara (1998–2003) * Karsten – kitara (2003–2004) * Mille – tanssija (1999–2004) * Geoff Kresge – kitara (2005–2006) == Diskografia == === Studioalbumit === * * * Luokka:Tanskalaiset punkyhtyeet Luokka:Pop punk -yhtyeet Luokka:Ska-yhtyeet Luokka:Psychobilly-yhtyeet
Rampe ja Naukkis

Rampe ja Naukkis on Pirkka-Pekka Peteliuksen ja Aake Kallialan luoma ja esittämä lauluduo, joka esiintyi viihdesarjassa Pulttibois. == Yleistä == Rampe ja Naukkis ovat kymenlaaksolaisia laulajia, joilla on oma yhtye Trio Erektus. He soittavat pääasiassa huoltoasemilla, eivätkä ole kovin suosittuja. Taukojen aikana he kertovat toisilleen vitsejä takahuoneessa, samalla tupakoiden ja virvokkeita juoden. Peteliuksen esittämällä Rampella on kyttyräselkä, kölirinta ja puhevika. Rampen ja Naukkiksen ”oikeat” nimet ovat Raimo Bilardo Rampe Wathen ja Sakari Naukkarinen. Rampe ja Naukkis viljelevät puheissaan runsaasti muusikoiden nimiä ja puhuvat usein muusikoista, joita he ovat tavanneet tai joiden kanssa he ovat soittaneet. He toteavat usein puujalkavitsiensä lomassa, että "Reiskahan elää viel", minkä on katsottu viittaavan jazzrumpali Reino Laineeseen. Hahmoista tehtiin myös oma elokuva Rampe & Naukkis – kaikkien aikojen superpari vuonna 1990. Samoihin aikoihin julkaistiin myös "Trio Erektus" huumorimusiikkilevy Kultalevy 1. == Lähteet == Luokka:Televisiohahmot
David Griffin

David Griffin (s. 19. heinäkuuta 1943 Richmond, Surrey) on englantilainen miesnäyttelijä, joka on näytellyt muutamassa englantilaisessa televisiosarjassa. Suomessa hänet tunnetaan parhaiten Pokka pitää -komediasarjan Emmettinä, joka pelkää kuulla tai nähdä vilauksenkaan Hyacinthistä. ==Aiheesta muualla== * Luokka:Englantilaiset näyttelijät Luokka:Vuonna 1943 syntyneet Luokka:Elävät henkilöt
Anna Dawson

Anna Dawson (s. 27. heinäkuuta 1937 Bolton, Iso-Britannia) on englantilainen naisnäyttelijä, joka on näytellyt paljon teatterissa. Parhaiten hänet tunnetaan Pokka pitää -televisiosarjasta, jossa hän esittää Hyacinthin harvoin nähtävää Violet-siskoa. == Aiheesta muualla == * Luokka:Englantilaiset näyttelijät Luokka:Vuonna 1937 syntyneet Luokka:Elävät henkilöt
George Webb

George Webb (9. kesäkuuta 1911 – 30. joulukuuta 1998) oli englantilainen miesnäyttelijä. Hän näytteli monissa englantilaisissa televisiosarjoissa, sekä Pokka pitää -sarjan sisarusten isänä. == Aiheesta muualla == * Luokka:Englantilaiset näyttelijät Luokka:Vuonna 1911 syntyneet Luokka:Vuonna 1998 kuolleet
Clive Swift

Clive Walter Swift (9. helmikuuta 1936 Liverpool, Britannia – 1. helmikuuta 2019 Lontoo, Britannia) oli englantilainen näyttelijä. Hän näytteli useissa televisiosarjoissa, elokuvissa sekä teatterinäytelmissä. Hänen tunnetuin tv- roolinsa on BBC:n tuottaman Pokka pitää -sarjan hahmo Richard Bucket. Hän näytteli myös sarjoissa Midsomerin murhat, Naapureita ja ystäviä ja Doctor Who. ==Nuoruus== Liverpoolissa 1936 syntyneen Swiftin vanhemmat olivat Abraham ja Lily Swift. Hänellä oli kolme sisarusta, joista myös David oli näyttelijä. Swift opiskeli veljensä kanssa Cliftonin collegessa Bristolissa. Sitten hän opiskeli englantia Gonville and Caius Collegessa, jossa hän tapasi tulevan vaimonsa Margaret Drabblen. ==Ura== Swiftin ensimmäinen näyttelijärooli oli JB Priestleyn näytelmässä Take the Fool Away vuonna 1959. Vuonna 1960 hän liittyi Royal Shakespeare Companyn jäseneksi.Päivi Kerola, Pokka pitää -sarjan pitkämielisenä Richard Bucketina tunnettu näyttelijä Clive Swift on kuollut, yle.fi, uutiset 1.2.2019 Swift jätti teatterin vuonna 1968 ja siirtyi myöhemmin Prospect Theatre Companyn jäseneksi. 1970-luvulla hän työskenteli opettajana Royal Academy of Dramatic Artsissa ja London Academy of Music and Dramatic Artissa. 1960- ja 1970-luvulla Swiftillä oli rooleja pääosin Shakespearen näytelmiin perustuvissa televisioelokuvissa, kuten Kesäyön unelmassa vuonna 1968 ja Romeossa ja Juliassa vuonna 1976. Hän näytteli 1970 pääroolissa rikossarjassa Inspector Waugh, ja vuonna 1979 hän oli perustamassa Lontooseen Actors Centreä. 1980-luvulla Swift näytteli muun muassa televisiosarjassa Winston Churchill: The Wilderness Years ja elokuvassa Excalibur – sankarin miekka. Vuonna 1990 Swift valittiin Richard Bucketin rooliin komediasarjaan Pokka pitää, josta tuli hänen tunnetuin roolinsa. Swiftin hahmo joutui jatkuvasti Patricia Routledgen esittämän vaimonsa Hyacinthin sortamaksi, ja siksi Swift sai harmikseen usein kuulla avioliittoneuvoja vierailta ihmisiltä. Rooli jatkui vuoteen 1995 asti. Pokka pitää -sarjan päätyttyä Swift oli mukana sarjassa Naapureita ja ystäviä, jossa hän esitti pastori Eustacius Breweriä, sekä komediasarjoissa The Old Guys ja Cuckoo. Vuonna 2017 hän vieraili roolissa sarjassa Midsomerin murhat, ja se jäi hänen viimeiseksi roolikseen. Swift kirjoitti kaksi näyttelijän ammattia käsittelevää kirjaa, The Job of Acting (1976) ja The Performing World of the Actor (1981). ==Yksityiselämä== Swift oli 1960–1975 naimisissa kirjailija Margaret Drabblen kanssa. Pariskunta sai kolme lasta, joista tytär kuoli vuonna 2017. Uskonnolliselta taustaltaan Swift oli juutalainen. Swift kuoli sairastettuaan lyhyen aikaa 82-vuotiaana 1. helmikuuta 2019. == Lähteet == Luokka:Englantilaiset näyttelijät Luokka:Vuonna 1936 syntyneet Luokka:Vuonna 2019 kuolleet
Maantieto

Maantieto (myös geografia suomen kielessä, tosin ei oppiaineen nimi) on Suomessa peruskoulun oppiaine. Siinä käsitellään maantieteen perusasioita. Peruskoulun ensimmäisillä luokilla maantiedon opetus on yhdistettynä ympäristöoppiin. Lukiossa ja yliopisto-opetuksessa oppiaineen nimenä on maantiede. == Aiheesta muualla == * Maantiedon ja maantieteen opetussuunnitelma - tiivistelmä siitä mitä peruskoulussa ja lukiossa opetetaan eri luokilla. Luokka:Maantiede Luokka:Peruskoulun oppiaineet
Anja Räsänen

Anja Irmeli Räsänen-NiemiKuolinilmoitus. Aamulehti 24.4.2016. s. B16 (15. tammikuuta 1932 Hiitola – 24. maaliskuuta 2016 Tampere) oli suomalainen näyttelijä. Hän teki pitkän uran Tampereen Teatterissa. Räsänen esiintyi kolmessa elokuvassa. Vuonna 1950 hän oli kreditoimaton avustaja Hannu Lemisen ohjaamassa komediaelokuvassa Amor hoi! ja vuonna 1953 hän näytteli Valentin Vaalan komediassa Huhtikuu tulee (1953). Kolmas ja viimeinen rooli oli Matti Kassilan elokuvassa Meiltähän tämä käy (1973). Televisiossa Räsänen näytteli 1960-luvulta 2000-luvulle saakka. Hänet muistetaan erityisesti nimiroolista Pekka Lepikön kirjoittamassa ja ohjaamassa komediasarjassa Mummo (1987). Räsänen näytteli samassa roolissa myös 1990-luvulla televisiosarjassa Kyllä isä osaa. 1980-luvulla hän vieraili myös Tankki täyteen -komediasarjassa ja 2000-luvulla sarjoissa Hovimäki ja Meidän jengi. Hän esiintyi myös vuonna 1991 tehdyssä draamasarjassa Autovaras, jossa hän esitti opettajaa. Räsäsen aviomies Olavi Niemi oli myös Tampereen Teatterin näyttelijä. ==Lähteet== == Aiheesta muualla == * Luokka:Suomalaiset näyttelijät Luokka:Vuonna 1932 syntyneet Luokka:Vuonna 2016 kuolleet
Simo Laakso

Simo Olavi Laakso (s. 1974) on espoolainen Syöpäsairaiden tuki ry:n perustaja ja Solia Oy:n entinen toimitusjohtaja. Syöpäsairaiden tuki ry osti Solia Oy:ltä vuosina 2001–2005 varainkeruupalveluita. Tarkoituksena oli kerätä varoja syöpää sairastaville lapsille. Laakson liiketoimista nousi kohu tammikuussa 2005, kun MTV3:n 45 minuuttia -ohjelma paljasti, että Syöpäsairaiden tuki ry:n nimissä kerätyistä rahoista 98,6 % meni keräyskuluihin. Sekä yhdistys että varainkeruuyritys lopettivat toimintansa kohun myötä. Helsingin käräjäoikeus aloitti petosjutun käsittelyn 16. lokakuuta 2006. Laakso tuomittiin yhden vuoden ehdolliseen vankeuteen törkeästä petoksesta 26. huhtikuuta 2007. Helsingin hovioikeus pui tapausta kolmen viikon ajan toukokuussa 2008. 19\. syyskuuta 2008 hovioikeus kovensi käräjäoikeuden antaman rangaistuksen kahdeksi vuodeksi ehdotonta vankeutta. Hovioikeuden mukaan Laakso teki rikoksen erityisen suunnitelmallisesti ja keräsi sen avulla huomattavan määrän rahaa. Lisäksi rikoksella loukattiin vakavasti luottamusta yleishyödyllisiin keräyksiin. Monet ihmiset kertoivat oikeudessa, etteivät he enää koskaan osallistu mihinkään keräyksiin. == Lähteet == == Aiheesta muualla == * Sanomalehti Kaleva: Syöpäsairaiden tuki ry:n pyörittäjiä epäillään törkeästä petoksesta * MTV3: Syöpäkeräyksen rahoista vain murto-osa avustuksiin 2003 Luokka:Talousrikoksista tuomitut henkilöt Luokka:Suomalaiset rikolliset Luokka:Vuonna 1974 syntyneet Luokka:Elävät henkilöt
Winsor Harmon

Winsor Harmon (s. 1963) on yhdysvaltalainen näyttelijä. Hän asuu Los Angelesissa. Harmon on näytellyt monissa elokuvissa. Draama- ja saippuasarjoista hänet tunnetaan parhaiten Kauniit ja rohkeat -sarjan Thorne Forresterina. ==Tunnetuimmat tv-sarjat, joissa mukana== * Kauniit ja rohkeat * All My Children * Baywatch * Acapulco H.E.A.T. Luokka:Yhdysvaltalaiset näyttelijät Luokka:Vuonna 1963 syntyneet Luokka:Elävät henkilöt
Matias Hangasmaa

Matias Hangasmaa (s. 4. kesäkuuta 1995) on suomalainen näyttelijä ja pesäpalloilija. Hangasmaa tunnetaan parhaiten Huuma-viihdeohjelmasta, jossa hänen roolinaan oli esittää nuorta talkshow-isäntää Pikku-Lorea, joka haastatteli julkkiksia yhdessä Pikku-Jaskan tai Pikku-Heikin kanssa. Hangasmaan roolihahmo oli ohjelman varsinaisen juontajan Lorenz Backmanin minikokoinen kaksoisolento. Hangasmaa näytteli myös Matti Nykäsen valmentajan veljenpoikaa Anttia Matti-elokuvassa Lisäksi Hangasmaa näytteli MTV3-kanavalla Käenpesä-sarjan Petteriä, jonka sarjan päähenkilöt Jussi ja Kaisa aikoivat adoptoida. Hän on ollut mukana myös sarjassa Jako kahteen, ja on ääninäytellyt useissa lastenelokuvissa. Syksyllä 2008 Hangasmaa juonsi Jackpot-perheohjelmaa MTV3:lla yhdessä Marco Bjurströmin kanssa. ==Muuta== Hangasmaa pelaa pesäpalloa miesten Superpesiksessä sarjanousija Haminan Palloilijoiden riveissä.Matias Hangasmaa HP:n lukkariksi — ”Puli tietää kyllä missä mennään” Hangasmaa on ulkopelipaikaltaan lukkari. Aiemmin Hangasmaa on pelannut Roihuvuoren Roihussa, mistä hän siirtyi kesällä 2015 miesten Ykköspesiksessä pelaavaan Pöytyän Urheilijoihin. Vuonna 2016 Hangasmaa siirtyi pelaamaan Ykköspesistä Joensuun Mailan kakkosjoukkueeseen. Joensuun Maila tippui kauden päätteeksi sarjaporrasta alemmas. Kaudella 2017 Hangasmaa pelasi Ykköspesistä sarjanousija Jyväskylän Lohessa, joka Joensuun Mailan tavoin tippui sarjasta kauden päätteeksi. == Filmografia == * Käenpesä (2005) – Petteri Kurkinen * Huuma (2005–2008) – Pikku-Lore * Matti (2006) – Antti * Up – kohti korkeuksia (2009) – nuori Carl (ääni) * Poutapilviä ja lihapullakuuroja (2009) – Flint Lockwood lapsena * Finias ja Ferb – Phineas (Finias) (ääni) * Transformers: Rescue Bots – Cody Burns (ääni) * Pentujengi supersankareina – B-Dawg (ääni) ==Lähteet== ==Aiheesta muualla== * Luokka:Suomalaiset lapsinäyttelijät Luokka:Suomalaiset pesäpalloilijat Luokka:Haminan Palloilijoiden pelaajat Luokka:Elävät henkilöt Luokka:Vuonna 1995 syntyneet
Daiki Itō

Daiki Itō (, s. 27. joulukuuta 1985 Shimokawa, Hokkaidō) on japanilainen mäkihyppääjä, maailmanmestari ja olympiamitalisti, joka on kilpaillut maailmancup-tasolla kaudesta 2001–2002 lähtien. Itō debytoi arvokilpailuissa Planican lentomäen MM-kisoissa 2004, jossa hän sijoittui joukkuemäessä viidenneksi ja henkilökohtaisessa kilpailussa 20:nneksi. Seuraavan vuoden Oberstdorfin MM-kilpailuissa hän oli joukkuemäessä yhdeksäs. Torinon olympialaisissa 2006 hän sijoittui joukkuekisassa kuudenneksi ja normaalimäessä kahdeksanneksitoista. Sapporon MM-kisoissa 2007 hän hyppäsi Takanobu Okaben, Noriaki Kasain ja Shōhei Tochimoton kanssa joukkuemäen pronssia. Lisäksi hän oli normaalimäessä 20:s. Kaksi vuotta myöhemmin Liberecissä Itō oli Kasain, Okaben ja Tochimoton kanssa saavuttamassa Japanille toisen kerran peräkkäin joukkuepronssia. Vancouverin olympialaisissa 2010 hän oli normaalimäessä viidestoista ja Oslon MM-kisoissa 2011 normaalimäessä kolmastoista. Vikersundin lentomäen MM-kilpailuissa 2012 hän sijoittui viidenneksi, joka on myös hänen paras henkilökohtainen arvokisasijoituksensa. Val di Fiemmessä 2013 Itō oli suurmäen kymmenes ja normaalimäen 15:s. Sekajoukkuemäestä hän voitti kultaa yhdessä Japanin joukkueen kanssa. Sotšin olympialaisissa 2014 Itō saavutti Japanin joukkueessa pronssia ja sijoittui suurmäessä yhdeksänneksi. Falunin MM-kilpailuissa 2015 hän sijoittui normaalimäessä 12:nneksi. Lahden MM-kilpailuissa 2017 hän hyppäsi sekajoukkuemäessä Japanin pronssia voittaneessa joukkueessa. Normaalimäessä hän sijoittui kymmenenneksi ja suurmäessä 15:nneksi. Pyeongchangin olympialaisissa 2018 hän oli normaalimäessä 20:s ja joukkuemäessä kuudes. Seefeldin MM-kilpailuissa 2019 Itō voitti pronssia joukkuemäessä ja sijoittui suurmäen kilpailussa 20:nneksi. Ensimmäiset maailmancupin osakilpailuvoittonsa Itō saavutti tammikuussa 2012 voitettuaan Sapporon molemmat osakilpailut. Seuraavat kaksi voittoaan hän otti maaliskuussa 2012 peräkkäisissä kilpailuissa Salpausselän normaalimäessä ja Trondheimin suurmäessä. Lisäksi hän on sijoittunut kuusi kertaa toiseksi ja seitsemän kertaa kolmanneksi (28.11.2014 mennessä). Maailmancupin kokonaiskilpailussa hän sijoittui kaudella 2011–2012 neljänneksi. Itō hyppäsi oman ennätyksensä 240m Vikersundissa. Kaudella 2004–2005 hän hyppäsi Bischofshofenissa 143 metriä. Se on edelleen mäen virallinen mäkiennätys. Gregor Schlierenzauer hyppäsi 145 metriä 2008, mutta hän teki sen karsinnassa, joten sitä ei hyväksytty viralliseksi mäkiennätykseksi. Itōn hyppy on edelleen mäen toiseksi pisin. Kyseisen kauden kokonaispisteissä hän oli kolmastoista. ===Maailmancupin osakilpailuvoitot=== Päivä Kilpailupaikka Maa Mäki 28\. tammikuuta 2012 Sapporo Japani suurmäki 29\. tammikuuta 2012 Sapporo Japani suurmäki 4\. maaliskuuta 2012 Lahti Suomi normaalimäki 8\. maaliskuuta 2012 Trondheim Norja suurmäki ==Lähteet== * Luokka:Japanilaiset mäkihyppääjät Luokka:Japanilaiset olympiamitalistit Luokka:Vuonna 1985 syntyneet Luokka:Elävät henkilöt
Psalmi 151

Psalmi 151 () on nimi, joka on annetty lyhyelle psalmille, joka on osana suurinta osaa kreikankielisen Vanhan testamentin eli Septuagintan kopioita, mutta ei kuulu masoreettiseen tekstiin. Sen hepreankielinen versio löydettiin Qumranista Kuolleenmeren kääröjen joukosta 1956, luolasta 11. Septuagintassa psalmilla ei kuitenkaan ole numeroa, vaan sen otsikkona on "Tämä psalmi on laitettu Daavidin nimiin ja se on ilman numeroa. Kun hän löi Goljatin yhdessä taistelussa". Suurin osa tutkijoista uskoo, että se on kirjan kokoajien ja kääntäjien Septuagintaan tekemä lisäys. Kirjan otsikko osoittaa, että sen kirjoitti kuningas Daavid filistealaista Goljatia vastaan käydyn taistelun jälkeen. Teksti kertoo, kuinka Daavid oli veljistään vähäisin, ja kuitenkin Jumala valitsi hänet voidelluksi kuninkaaksi. Se muistuttaa, kuinka Daavid surmasi Goljatin tämän omalla miekalla. Ortodoksinen kirkko ja orientaaliortodoksiset kirkot lukevat psalmin osaksi Raamatun kaanonia. Katoliset, protestantit ja suurin osa juutalaisista pitää sitä apokryfisenä. Se on kuitenkin liitteenä joissakin katolisissa Raamatuissa, kuten joissakin Vulgatan painoksissa, sekä joissakin ekumenisissa käännöksissä, kuten englanninkielisessä New Revised Standard Versionissa. == Kirjallisuutta == * == Aiheesta muualla == * Psalmit 151-154. Apokryfikirjat.com. Luokka:Deuterokanoniset kirjat Luokka:Psalmit